Milan Petrović (fudbaler)
<s>Milan Petrović (28. prosinca 1958.), hrvatski nogometaš i nogometni trener.</s>

<s>Član snažne momčadi GOŠK-Juga koja je 1980-ih pobjeđivala jugoslavenske prvoligaše.</s><s>Par sezona odigrao je za GOŠK-Jug, ali ne i utakmicu četvrtfinala Kupa protiv Metalca iz Siska, koju GOŠK-Jug nije dobio.</s><s>Poslije je Petrović igrao u Hajduku s kojim je otišao do četvrtfinala Kupa UEFA u sezoni 1985./86. godine.</s><s>U Hajduku je bio dio snažnog stoperskog dvojca s Jerkom Tipurićem, dvojca za koji se govorilo da ih lopta može proći ali igrač ne.</s><s>Sjajnu karijeru u Hajduku popularnom Ricu prekinula je kriminalistička istraga.</s><s>Petrović nije bio kriv, ali proveo je pola godine u istražnom zatvoru, dok ga se Hajduk olako odrekao.</s><s>U Hajduku je odigrao 70 utakmica, od čega 43 službene.</s><s>Nije postigao nijedan gol.</s><s>33 je odigrao u prvenstvu, 3 u kupu i sedam u europskim natjecanjima.</s><s>Prvu je utakmicu za Hajduk zaigrao u veljači 1985. godine.</s><s>Poslije se vratio u Dubrovnik.</s><s>Odigrao je s HNK Dubrovnik prvu utakmicu 1. HNL na Lapadu, nakon što je klub zbog stalne ratne opasnosti domaće utakmice igrao po Metkoviću, Korčuli, Zagrebu, Istri itd.</s><s>U Dubrovniku je odigrao četiri sezone, 1992., 1992./93., 1993./94. i 1995./96., od čega 87 u prvenstvu i 9 u kupu, uz četiri gola u prvenstvu.</s><s>Ukupno je za GOŠK-Jug igrao od 1980. do 1984., Hajduk od 1985. do 1986., u GOŠK-Jugu je opet od 1988. do 1991. te od 1992. do 1996. u Dubrovniku.</s><s>Odigrao je osam utakmica u europskim kupovima, sve u Kupu UEFA.</s>

<s>U 3. HNL Jug trenira momčad GOŠK-a iz Dubrovnika.</s><s>Godinama je oko kluba, po principu ‘uvijek negdje oko svlačionice’ niz godina nekoliko puta vodio momčad, bivao smijenjen pa vraćen kao spasitelj.</s>

<s>Izvori</s>

<s>Vanjske veze 
 Worldfootball.net Milan Petrović
 Weltfussball.de  Milan Petrović</s>

<s>Hrvatski fudbaleri
Hrvatski fudbalski treneri
Fudbaleri ili nogometaši Hajduka
Biografije, Dubrovnik</s>

